Bikstupe

Bikstupe, saukta arī Ālave, Bērzupe, Bikste, lejtecē — Abaviņa,LĢIA Vietvārdu datubāze ir Bērzes kreisā krasta pieteka Saldus, Tukuma un Dobeles novados. Sākas no Tīreļpurva Remtes pagastā, plūst līkumojot austrumu—dienvidaustrumu virzienā pa Austrumkursas augstienes austrumu nogāzi. Augštecē upe regulēta un uzņem ūdeņus no meliorācijas sistēmām. Vidustecē Bikstupes baseins atrodas tuvu regulētajai Abavas augštecei un lielu palu laikā notiek ūdeņu pārtece no Abavas. Pie Jaunpils ierīkota Ķimšu ūdenskrātuve un Jaunpils dzirnavu ezers. Lejtecē plūst caur Dambjakroga un Apsauju ezeru, gultne regulēta. Pašā lejtecē pie Bērzupes ieplūst apaugušā iegrauzumā. Lielākā pieteka Rūšu strauts (17 km, kreisā). Upi šķērso autoceļi A9 un P104, kā arī dzelzceļa līnija Jelgava—Liepāja. Lielākās apdzīvotās vietas krastos ir Jaunpils un Jurģi.

 Atsauces 

Kategorija:Dobeles novada upes
Kategorija:Saldus novada upes
Kategorija:Tukuma novada upes
Kategorija:Annenieku pagasts
Kategorija:Bikstu pagasts
Kategorija:Bikstupe